Entinen kansanedustaja Mikael Jungner (sd) arvioi, ettei oikeistodemareilla ole Helsingissä kysyntää.

Entinen kansanedustaja, viestintätoimisto Kreabin toimitusjohtaja Mikael Jungner (sd) joutui pettymään kuntavaaleissa. Hän jäi Helsingin kaupunginvaltuuston varasijalle 373 äänellä. Hän myöntää, että huonosti meni.

– Aamun ensimmäinen sähköposti summasi tilanteen raadollisemmin. ”Mikael. Sinun pitää vaihtaa joko ajatuksia tai puoluetta.” Harmittaako? Eilen kyllä, tänään ei, Jungner kirjoittaa Facebookissa.

Hän arvioi, että liberaali keskustavasemmistolainen tai keskustaoikeistolainen arvopohja kiinnostaa Helsingissä, paitsi jos on demari. Hän kokee, että arvomaailmaltaan ”suunnilleen samassa ruudussa” on myös pormestariehdokas Jan Vapaavuori (kok), joka sai 29 500 ääntä.

– Sanoisin että oikeistodemareilla ei ole Helsingissä (tai Espoossa) hirveästi tarjontaa ja vielä vähemmän kysyntää, Junger pohtii.